Diari Oficial de la Generalitat Valenciana


Sumari del DOGV 9095, del 28-05-2021 (2021/5185)

RESOLUCIÓ de 7 de maig de 2021, de la Conselleria d'Educació, Cultura i Esport, por la que s'actualitza l'autorització del centre docent estranger Escuela International Waldorf Valencia, del Puig de Santa Maria.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5185


Data del document
:   07-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 de maig de 2021, de la Conselleria d'Educació, Cultura i Esport, por la que s'actualitza l'autorització del centre docent estranger Escuela International Waldorf Valencia, del Puig de Santa Maria. [2021/5185]  
Antecedents de fet  
Primer. Mitjançant Resolució de 21 d'agost de 2020, de la Conselleria d'Educació, Cultura i Esport, es va autoritzar l'obertura i funcionament del centre docent estranger Escuela International Waldorf Valencia, amb número de codi 23554014, del Puig de Santa Maria, per a la impartició dels següents ensenyaments del sistema educatiu dels Estats Units d'Amèrica, sobre la base del certificat d'aptitud per a accedir al procés d'acreditació de la New England Association of School & Colleges, Inc Commission on International Education (NEASC) fins al 31 d'agost de 2021:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 100 estudiants de 6 a 12 anys.  
- Secció Secundària (secundària) per a un màxim de 24 estudiants de 12 a 14 anys.  
Segon. En data 23 d'abril de 2021, la titularitat del centre presenta traducció jurada del certificat actualitzat de NEASC, amb validesa fins al 31 d'agost de 2022, per als següents ensenyaments:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 110 estudiants de 6 a 12 anys.  
- Secció Secundària (secundària) per a un màxim de 38 estudiants de 12 a 14 anys.  
Tercer. El centre, malgrat l'augment de llocs escolars en les seccions Primària i Secundària, manifesta, mitjançant declaració responsable, no haver realitzat obres en el centre ni haver modificat la relació del professorat, per tant, no resulta necessari sol·licitar informes a la Unitat Tècnica ni a la Inspecció d'Educació de la Direcció Territorial d'aquesta conselleria a València.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-les.  
El certificat d'aptitud expedit per NEASC presentat pel centre per a accedir al procés d'acreditació de la NEASC té una validesa fins al 31 d'agost de l'any 2022, que afecta les següents seccions:  
  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 110 estudiants de 6 a 12 anys.  
- Secció Secundària (secundària) per a un màxim de 38 estudiants de 12 a 14 anys.  
3r. De conformitat amb el que s'estableix en el Reial decret 806/1993, de 28 de maig, sobre règim de Centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
Malgrat l'augment de llocs escolars en les seccions Primària i Secundària, el centre manifesta no haver modificat la relació de professorat des de la data de la resolució de la seua autorització d'obertura i funcionament, per la qual cosa no resulta preceptiu sol·licitar informe de la Inspecció d'Educació d'aquesta conselleria a València.  
4t. De conformitat amb l'article 6 del Reial decret 806/1993, els centres estrangers a Espanya hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola.  
A aquest efecte, malgrat l'augment de llocs escolars en les seccions Primària i Secundària, el centre, mitjançant declaració responsable, manifesta que no s'han realitzat obres en el centre, per la qual cosa no resulta preceptiu sol·licitar informe de la Unitat Tècnica de la Direcció Territorial d'aquesta conselleria a València.  
De conformitat amb el que s'ha exposat anteriorment, resolc:  
  
Primer  
S'amplia el període de vigència de l'autorització del centre següent en els termes i condicions que a continuació s'especifiquen:  
  
Codi: 64309232  
Denominació genèrica del centre: centre docent privat estranger  
  
Denominació específica del centre: Escuela International Waldorf Valencia.  
Titular: Fundació Waldorf Valencia.  
Domicili: camí Cebolla, 5  
Localitat: el Puig de Santa Maria (46613)  
Província: València  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu dels Estats Units d'Amèrica fins al 31 d'agost de 2021 per a alumnat espanyol i estranger:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 110 estudiants de 6 a 12 anys.  
- Secció Secundària (secundària) per a un màxim de 38 estudiants de 12 a 14 anys.  
  
Segon  
La present resolució tindrà efectes acadèmics en el curs 2021-2022, estant condicionada a l'aportació puntual a aquesta administració, per part de la titularitat del centre i/o de l'agència acreditadora NEASC, dels documents que permeten verificar els avanços en el procés fins a aconseguir la plena acreditació.  
  
Tercer  
Aquesta autorització serà vàlida mentre els ensenyaments autoritzats tinguen el reconeixement del certificat emés per NEASC en els terminis establits per aquesta fins a la plena acreditació o per la representació diplomàtica acreditada a Espanya. En cas contrari, es procedirà, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 7 de maig de 2021.- El secretari autonòmic d'Educació i Formació Professional: Miguel Soler Gracia.